CELEX: 62019TN0297
Language: fi
Date: 2019-05-06 00:00:00
Title: asia T-297/19: Kanne 6.6.2019 — Dragomir v. komissio

12.8.2019   
            
            
               FI
            
            
               Euroopan unionin virallinen lehti
            
            
               C 270/31
            
         
      Kanne 6.6.2019 — Dragomir v. komissio
      (asia T-297/19)
      (2019/C 270/33)
      Oikeudenkäyntikieli: romania
      
         Asianosaiset
      
      
         Kantaja: Daniel Dragomir (Bukarest, Romania) (edustaja: asianajaja R. Chiriță)
      
         Vastaaja: Euroopan komissio
      
         Vaatimukset
      
      Kantaja vaatii, että unionin yleinen tuomioistuin
      
                  —
               
               
                  toteaa, että Euroopan komissio ei ole noudattanut velvoitteitaan, jotka koskevat sen takaamista, että Romania noudattaa yksilöiden suojelusta henkilötietojen käsittelyssä ja näiden tietojen vapaasta liikkuvuudesta 24.10.1995 annetun Euroopan parlamentin ja neuvoston direktiivin 95/46/EY mukaisia velvoitteitaan;
               
            
                  —
               
               
                  toteaa, että Euroopan komissio ei ole noudattanut velvoitteitaan, jotka koskevat sen takaamista, että Romania noudattaa luonnollisten henkilöiden suojelusta toimivaltaisten viranomaisten suorittamassa henkilötietojen käsittelyssä rikosten ennalta estämistä, tutkimista, paljastamista tai rikoksiin liittyviä syytetoimia tai rikosoikeudellisten seuraamusten täytäntöönpanoa varten sekä näiden tietojen vapaasta liikkuvuudesta ja neuvoston puitepäätöksen 2008/977/YOS kumoamisesta 27.4.2001 6 annetun Euroopan parlamentin ja neuvoston direktiivin (EU) 2016/680 mukaisia velvoitteitaan;
               
            
                  —
               
               
                  toteaa, että Euroopan komissio ei ole noudattanut velvoitteitaan, jotka koskevat sen takaamista, että Romania noudattaa luonnollisten henkilöiden suojelusta henkilötietojen käsittelyssä sekä näiden tietojen vapaasta liikkuvuudesta ja direktiivin 95/46/EY kumoamisesta (yleinen tietosuoja-asetus) 27.4.2016 annetun Euroopan parlamentin ja neuvoston direktiivin (EU) 2016/679 mukaisia velvoitteitaan;
               
            
                  —
               
               
                  toteaa, että Euroopan komissio ei ole noudattanut velvoitteitaan, jotka koskevat sen takaamista, että Romania noudattaa oikeusvaltiota ja lainkäyttöelinten riippumattomuutta koskevia periaatteita ja kunnioittaa sen tuomiovaltaan kuuluvien henkilöiden perusoikeuksia, ja
               
            
                  —
               
               
                  velvoittaa vastaajan korvaamaan henkisen kärsimyksen, jonka määräksi arvioidaan 2 euroa;
               
            
                  —
               
               
                  velvoittaa vastaajan korjaamaan tulevaisuudessa tämän hetkiset noudattamatta jättämiset.
               
            
         Oikeudelliset perusteet ja pääasialliset perustelut
      
      Kantaja vetoaa kanteensa perusteeksi kahteen kanneperusteeseen.
      
                  1.
               
               
                  Ensimmäinen kanneperuste, joka perustuu siihen, ettei Euroopan komissio ole noudattanut velvoitteitaan, jotka liittyvät lainkäyttöelinten riippumattomuuteen ja perustuvat päätökseen perustaa yhteistyötä ja Romanian edistymisen seurantaa koskeva järjestelmä, perussopimuksiin ja perusoikeuskirjaan.
                  
                              —
                           
                           
                              Euroopan komissio on jättänyt tahallaan noudattamatta sille kuuluvia velvoitteitaan siltä osin kuin on kyse oikeusvaltiota koskevan periaatteen turvaamisesta, Romanian lainkäyttöelinten riippumattomuudesta Romanian tiedustelupalvelun niihin kohdistamien hyökkäysten johdosta ja asianosaisten oikeudesta oikeudenmukaiseen oikeudenkäyntiin;
                           
                        
            
                  2.
               
               
                  Toinen kanneperuste, joka perustuu siihen, ettei Euroopan komissio ole noudattanut sille kuuluvia henkilötietojen suojelua koskevia velvoitteitaan.
                  
                              —
                           
                           
                              Euroopan komissio ei ole noudattanut tai on noudattanut pelkästään muodollisesti velvoitettaan tarkastaa tapa, jolla henkilötietojen suojelua koskevia unionin direktiivejä ja asetuksia noudatetaan.